คือโดนสุนัขข่วนแล้วฉีดยาไป3เข็ม ยังเหลืออีก1เข็มแต่เผลอโดนน้ำลายสุนัขตรงแผลมีดบาดที่มือค่ะซึ่งห่างจากวันที่ฉีดยาเข็มที่3 ประมาณ4วัน อย่างนี้เป็นอะไรมั้ยค่ะเพราะยังเหลือฉีดยาอีก1เข็ม
สวัสดีค่ะ การรับวัคซีนพิษสุนัขบ้ากรณีไม่เคยถูกกัดมาก่อน หรือไม่แน่ใจประวัติวัคซีน จะต้องฉีดวัคซีนให้ครบทั้ง 5 เข็มภายในเวลา 1 เดือน ตรงตามวันที่แพทย์นัดโดยในระหว่างการรับวัคซีนนั้น หากไปสัมผัสสัตว์เลี้ยงลูกด้วยนมเช่นถูกกัด ถูกข่วน หรือถูกน้ำลายของสัตว์เข้าไปที่แผลอีก ส่วนใหญ่แล้วถ้าไม่ใช่แผลเปิดขนาดใหญ่จะสามารถฉีดวัคซีนต่อไปได้เลยทันที ไม่จำเป็นต้องเริ่มฉีดใหม่หรือฉีดอิมมูโนโกลบูลินเพิ่มค่ะ แต่อย่างไรก็ตามควรแจ้งให้แพทย์ที่ดูแลทราบในวันที่ไปฉีดยาเพื่อประเมินบาดแผล และควรทำแผลและได้รับยาฆ่าเชื้ออย่างเหมาะสมถ้าจำเป็นต่อไป